ddrg/super_eurlex huggingface dataset:
Official Journal L 360 , 31/12/1980 P. 0016 - 0016

Greek special edition: Chapter 03 Volume 32 P. 0122

Spanish special edition: Chapter 03 Volume 20 P. 0074

Portuguese special edition Chapter 03 Volume 20 P. 0074



Ir-Regolament tal-Kunsill (KEE) Nru 3454/80 tat-22 ta’ Diċembru 1980 li jemenda r-Regolament Nru 136/66/KEE dwar l-istabbiliment ta’ l-organizzazzjoni komuni tas-suq taż- żjut u xaħmijiet u r-Regolament (KEE) Nru 516/77 ta’ l-14 ta’ Marzu 1977 ta’ l-organizzazzjoni komuni tas-suq fil-prodotti ipproċessati mill-frott u l-ħxejjex IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, Wara li kkunsidra l-Att ta’ l-Adezzjoni tal-1979, u partikolarment l-Artikolu 146 tiegħu, Wara li kkunsidra l-proposta mill-Kummissjoni, Billi l-Artikolu 21 ta’ l-Att jintroduċi fir-Regolament Nru 136/66/KEE [1], kif l-aħħar emendat bir-Regolament (KEE) Nru 1917/80 [2], l-Artikolu 42b li jagħmel disposizzjoni għall-adozzjoni ta’ miżuri speċifiċi rigward iż-żebbuġ frisk u pproċessat; Billi ż-żebbuġ ippreparat u ippriservat ma’ jaqgħux fl-iskop tar-Regolament Nru 136/66/KEE; billi għandha ssir żieda mal-lista tal-prodotti li għalihom l-imsemmi Regolament huwa applikabbli, u biex bħala konsegwenza jemenda r-Regolament (KEE) Nru 516/77 [3], ADOTTA DAN IR-REGOLAMENT: Artikolu 1 1. Iż-żewġ subintestaturi li ġejjin għandhom jiżdiedu mal-Artikolu 1 (2) (d) tar-Regolament 136/66/KEE: "Intestatura TDK Nru | Deskrizzjoni | ex 20·01 C | Żebbuġ, ippreparat jew ippreservat bill-ħall jew bl-aċidu aċetiku, biz-zokkor jew mingħajru, seww jekk ikun fih u anki jekk le, il-melħ, il-ħwawar jew il-mustarda | ex 20·02 F | Żebbuġ, ippreparat jew ippreservat apparti milli bil-ħall jew bl-aċidu aċetiku" | 2. L-Intestaturi 2001 u 2002 fl-Artikolu 1 tar-Regolament (KEE) Nru 516/77 huma mibdula b’dan li ġej: "Intestatura TDK Nru | Deskrizzjoni | ex 20·01 | Ħxejjex u frott, ippreparat jew ippreservat bill-ħall jew bl-aċidu aċetiku, biz-zokkor jew mingħajru, seww jekk ikun fih u anki jekk le, il-melħ, il-ħwawar jew il-mustarda, apparti milli għaż-żebbuġ | ex 20·02 | Ħxejjex ippreparati jew ippreservati apparti milli bill-ħall jew bl-aċidu aċetiku, apparti milli għaż-żebbuġ" | Artikolu 2 Dan ir-Regolament għandu jibda jseħħ fl-1 ta’Jannar 1981. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-22 ta’ Diċembru 1980. Għall-Kunsill Il-President J. Santer [1] ĠU 172, tat- 30.9.1966, p. 3025/66. [2] ĠU L 186, tad-19.7.1980, p. 1. [3] ĠU L 73, tal-21.3.1977, p. 1. --------------------------------------------------
Official Journal L 172 , 18/06/1982 P. 0023 - 0023

Spanish special edition: Chapter 03 Volume 25 P. 0200

Portuguese special edition Chapter 03 Volume 25 P. 0200

Finnish special edition: Chapter 3 Volume 15 P. 0040

Swedish special edition: Chapter 3 Volume 15 P. 0040



Ir-Regolament tal-Kummissjoni (KEE) Nru 1559/82 tas-17ta' Ġunju 1982 li jemenda għas-sitt darba r-Regolament (KEE) Nru No 2730/81 li jistabbilixxi lista ta' aġenziji fi stati mhux membri importaturi awtorizzati li joħorġu appalti dwar il-ħalib u dwar prodotti tal-ħalib Il-Kummissjoni tal-Komunitajiet Ewropej, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat ir-Regolament tal-Kunsill(KEE) Nru 804/68 tas-27 ta' Ġunju 1968 dwar l-organiżazzjoni komuni tas-suq tal-ħalib u tal-prodotti tal-ħalib [1], kif l-aħħar emendat permezz ta' Regolament (KEE) Nru 1183/82 [2], u partikolarment permezz ta' Artikolu 13(3) u 17 (4) fl-istess Regolament, Billi r-Regolament tal-Kummissjoni (KEE) Nru 2730/81 [3], kif l-aħħar emendat permezz ta' Regolament (KEE) Nru 928/82 [4], li jistabilixxi lista ta' aġenziji fi stati mhux membri importaturi awtorizzati li joħorġu appalti fis-setturi tal-ħalib u tal-prodotti tal-ħalib; Billi minħabba l-iktar informazzjoni reċenti disponibbli lill-Kummissjoni dwar prattiċi fil-kummerċ illi jiggwidaw lill-pajjiżi importaturi konċernati u n-natura uffiċjali ta' l-aġenziji in kwistjoni dan ir-Regolament għandu jiġi emendat; Billi l-miżuri li hemm provduti f'dan ir-Regolament jikkonformaw ma l-opinjoni tal-Kumitat għall-Ġestjoni tal-Ħalib u Prodotti tal-Ħalib, ADOTTAT DAN IR-REGOLAMENT: Artikolu 1 L-Anness għar-Regolament (KEE) Nru 2730/81 qed jiġi emendat kif ġej: Il-lista ta' l-organiżazzjonijiet li joħorġu appalti għandha tkun kompletata biż-żieda ta' dawn l-organiżazzjonijiet, u ż-żieda għandha tiġi mdaħħla b'ordni alfabetika skond l-istat illi qed jimporta: Stat importatur | Organizzazzjoni li toħroġ l-appalt | Qatar | Government of Quatar Central Tenders Comitee Ministry of Petroleum and Finance Doha State of Quatar | Sirja | Societe Arabe pour les Medicaments Boite Postal 976 Damascus | Artikolu 2 Dan ir-Regolament ser jidħol fis-seħħ fit-tielet jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussels, fis-17 ta' Ġunju 1982. Għall-Kummissjoni Poul Dalsager Membru tal-Kummissjoni [1] ĠU L 148, tat-28.6.1968, p. 13. [2] ĠU L 140, ta' l-20.5.1982, p. 1. [3] ĠU L 272, tas-26.9.1981, p. 25. [4] ĠU L 110, tat-23.4.1982, p. 15. --------------------------------------------------
Official Journal L 032 , 04/02/1988 P. 0010 - 0010

Finnish special edition: Chapter 3 Volume 26 P. 0027

Swedish special edition: Chapter 3 Volume 26 P. 0027



Ir-Regolament tal-Kummissjoni (KEE) NRU 321/88 tat-2 ta’ Frar 1988 li jemenda r-Regolament (KEE) Nru 2730/81 li jistabbilixxi lista ta’ aġenziji f’pajjiżi m’humiex membri li jimportaw li huma intitolati li joħorġu sejħiet għall-appalti fis-settur tal-ħalib u prodotti tal-ħalib IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq tal-ħalib u prodotti tal-ħalib [1], kif l-aħħar emendat bir-Regolament (KEE) Nru 3904/87 [2], u b’mod partikolari l-Artikoli 13(3) u 17 (4) tiegħu, Billi r-Regolament tal-Kummissjoni (KEE) Nru 2730/81 [3], kif l-aħħar emendat bir-Regolament (KEE) Nru 2498/87 [4], stabbilixxa lista ta’ aġenziji f’pajjiżi mhumiex membri li jimportaw li huma intitolati li joħroġu sejħiet għall-appalti fis-settur tal-ħalib u prodotti tal-ħalib; Billi, fid-dawl ta’ l-informazzjoni l-aktar riċenti disponibbli għall-Kummissjoni dwar id-drawwiet tal-kummerċ segwiti mill-pajjiżi li jimportaw involuti u n-natura uffiċjali ta’ l-aġenziji inkwistjoni, ir-Regolament (KEE) Nru 2730/81 għandu jiġi emendat; Billi l-miżuri li hemm ipprovdut dwarhom f’dan ir-Regolament huma skond l-opinjoni tal-Kumitat ta’ Ġestjoni tal-Ħalib u Prodotti tal-Ħalib, ADOTTAT DAN IR-REGOLAMENT: Artikolu 1 Fl-Anness għar-Regolament (KEE) Nru 2730/81, il-lista ta’ l-organizzazzjonijiet tal-ħruġ għandha tiġi modifikata kif ġej fir-rigward ta’ Malta: "Pajjiż li jimporta | Organizzazzjoni tal-ħruġ | Malta | Malta Dairy Products Limited, Old Railway Station, The Dairy Hamrun, Malta; Maltese Government Ministry of Trade Lascaris, La Valletta." | Artikolu 2 Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-2 ta’ Frar 1988. Għall-Kummissjoni Frans Andriessen Viċi-President [1] ĠU L 148, tat-28.6.1968, p. 13. [2] ĠU L 370, tat-30.12.1987, p. 1. [3] ĠU L 272, tas-26.9.1981, p. 25. [4] ĠU L 232, tad-19.8.1987, p. 12. --------------------------------------------------
Official Journal L 150 , 01/07/1995 P. 0084 - 0084



Ir-Regolament tal-Kummissjoni (KE) Nru 1586/95 tat-30 ta’ Ġunju 1995 li jemenda r-Regolament (KEE) Nru 776/78 dwar l-applikazzjoni ta’ l-inqas rata ta’ rifużjoni fuq l-esportazzjonijiet ta’ prodotti tal-ħalib IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq tal-ħalib u prodotti tal-ħalib [1], kif emendat l-aħħar bir-Regolament (KE) Nru 1538/95 [2], u b’mod partikolari l-Artikolu 17(4) tiegħu, Billi r-Regolament tal-Kummissjoni (KEE) Nru 1098/68 tas-27 ta’ Lulju 1968 dwar regoli dettaljati għall-applikazzjoni ta’ rifużjonijiet ta’ esportazzjoni tal-ħalib u prodotti tal-ħalib [3], kif l-aħħar emendat bir-Regolament (KEE) Nru 2767/90 [4], jippreskrivi Żoni ta’ destinazzjoni biex jiġu stabbiliti rifużjonijiet; billi r-Regolament tal-Kummissjoni (KEE) Nru 776/78 [5], kif l-aħħar emendat bir-Regolament (KE) Nru 3337/94 [6], dwar l-applikazzjoni ta’ l-inqas rata ta’ rifużjoni dwar esportazzjonijiet ta’ prodotti tal-ħalib jirreferi għal dawk iż-Żoni; Billi r-Regolament (KEE) Nru 1098/68 hu sostitwit bir-Regolament tal-Kummissjoni (KE) Nru 1466/95 [7]; billi r-Regolament tal-Kummissjoni (KEE) Nru 3079/94 [8] jippreskrivi n-nomenklatura tal-pajjiż għall-istatistika esterna kummerċjali tal-Komunità u l-istatistika ta’ kummerċ bejn l-Istati Membri; billi, għalhekk, ir-Regolament (KEE) Nru 776/78 għandu jkun emendat billi jiġu sostitwiti r-riferenzi għal Żoni bin-nomenklatura li tikkorrispondi għalihom; Billi l-miżuri previsti f’dan ir-Regolament huma konformi ma’ l-opinjoni tal-Kumitat ta’ Ġestjoni għall-Ħalib u Prodotti tal-Ħalib, ADOTTAT DAN IR-REGOLAMENT: Artikolu 1 Ir-Regolament (KEE) Nru 776/78 hu b’dan emendat kif ġej: 1. Fl-Artikolu 2 "Żona E" hi sostitwita b’"destinazzjoni Nru 400", 2. Fl-Anness II: - fil-kolonna bl-intestatura "Destinazzjoni""Żona E" hi sostitwita b’"Nru 400", - ir-riferenza għal "Regolament (KEE) Nru 1098/68" fin-nota f’qiegħ il-paġna 1 hi sostitwita b’"Regolament (KE) Nru 3079/94". Artikolu 2 Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-30 ta’ Ġunju 1995. Għall-Kummissjoni Franz Fischler Membru tal-Kummissjoni [1] ĠU L 148, tat-28.6.1968, p. 13. [2] ĠU L 148, tat-30.6.1995. [3] ĠU L 184, tad-29.7.1968, p. 10. [4] ĠU L 267, tad-29.9.1990, p. 14. [5] ĠU L 105, tad-19.4.1978, p. 5. [6] ĠU L 350, tal-31.12.1994, p. 66. [7] ĠU L 144, tat-28.6.1995, p. 22. [8] ĠU L 325, tas-17.12.1994, p. 17. --------------------------------------------------
Official Journal L 178 , 23/06/1998 P. 0005 - 0005



Ir-Regolament tal-Kummissjoni (KE) Nru 1285/98 tat-22 ta’ Ġunju 1998 li jemenda r-Regolament (KE) Nru 2123/89 li jistabbilixxi lista tas-swieq rappreżentattivi għall-laħam tal-majjal fil-Komunità IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KEE) Nru 2759/75 tad-29 t’Ottubru 1975 dwar l-organizzazzjoni komuni tas-suq tal-laħam tal-majjal [1], kif emendat l-aħħar mir-Regolament tal-Kummissjoni (KE) Nru 3290/94 [2], u b’mod speċjali l-Artikolu 4(6) tiegħu, Billi r-Regolament tal-Kummissjoni (KE) Nru 2123/89 [3], kif l-aħħar emendat bir-Regolament (KE) Nru 532/96 [4], jistabilixxi lista tas-swieq rappreżentattivi għal-laħam tal-majjal fil-Komunità; Billi fl-Irlanda, fil-Lussemburgu u fi Spanja saret bidla fis-swieq rappreżentattivi; billi lista tas-swieq rappreżentattivi għal-laħam tal-majjal fil-Komunità msemmija fl-Anness tar-Regolament (KEE) Nru 2123/89 trid minħabba f’hekk tkun emendata; Billi l-miżuri li hemm f’dan ir-Regolament jaqblu mal-opinjoni tal-Kumitat ta’ Ġestjoni tal-Laħam tal-Majjal, ADOTTAT DAN IR-REGOLAMENT: Artikolu 1 L-Anness għar-Regolament (KEE) Nru 2123/89 huwa emendat kif ġej: 1. il-punt 4 huwa mibdul b’dan li ġej: "4. Il-grupp ta’ ċentri ta’ kwotazzjoni li ġejjin: Ebro (Zaragoza), Mercolleida (Lleida), Campillos (Málaga), Segovia, Segura (Murcia), Silleda (Pontevedra) u l-grupp ta’ swieq li ġejjin: Alhama (Murcia), Barcelona, Binefar (Huesca), Burgos, Calamocha (Teruel), Mollerussa (Lleida), Pamplona, Porriño (Pontevedra), Segovia, Sierra de Yeguas (Málaga), Valdepeñas (Ciudad Real)." 2. il-punt 7 huwa mibdul b’dan li ġej: "7. Il-grupp ta’ swieq li ġejjin: Rooskey, Waterford, Tralee u Mitchelstown." 3. il-punt 9 huwa mibdul b’dan li ġej: "9. Is-suq li ġej: Esch." Artikolu 2 This Regulation shall enter into force on 1 July 1998. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-22 ta’ Ġunju 1998. Għall-Kummissjoni Franz Fischler Membru tal-Kummissjoni [1] ĠU L 282, ta’ l-1.11.1975, p. 1. [2] ĠU L 349, tal-31.12.1994, p. 105. [3] ĠU L 203, tal-15.7.1989, p. 23. [4] ĠU L 78, tat-28.3.1996, p. 14. --------------------------------------------------
Official Journal L 351 , 29/12/1998 P. 0025 - 0026



Ir-Regolament tal-Kummissjoni (KE) Nru 2831/98 tat-22 ta’ Diċembru 1998 li jemenda r-Regolament (KE) Nru 1503/96 dwar ir-regoli dettaljati għall-applikazzjoni Regolament tal-Kunsill (KE) Nru 3072/95 dwar id-dazji ta’ importazzjoni fuq ir-ross IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi il-Komunitajiet Ewropej, Wara li kkunsidrat ir-Regolament tal-Kunsill (KE) Nru 3072/95 tat-22 ta’ Diċembru 1995 fuq l-organizzazzjoni komuni tas-suq tar-ross [1], kif l-aħħar emendat bir-Regolament (KE) Nru 2072/98 [2], u b’mod partikolari l-Artikolu 11(4) tiegħu, Billi l-perjodu ta’ prova għas-sistema kumulattiva ta’ rkuprar (CRS) biex jiġu stabiliti id-dazji sħaħ ta’ importazzjoni fuq ross bil-ħliefa li jaqa’ taħt il-kodiċi NM 1006 20 imwaqqaf bir-Regolament tal-Kummissjoni (KEE) Nru 703/97 [3], kif l-aħħar emendat bir-Regolament (KE) Nru 1470/98 [4], jagħlaq fil-31 ta’ Diċembru 1998; billi l-evalwazzjoni tas-sistema esegwita skond l-Artikolu 10(4) tar-Regolament (KE) Nru 703/97 tissuġġerixxi li m’għandux jiġi estiż ‘l hinn minn dik id-data; Billi, meta jiġi biex ikun iffissat il-prezz rappreżentattiv tar-ross Indika bil-ħliefa fis-suq ta’ l-Istati Uniti, il-kondizzjonijiet ekonomiċi kurrenti jiġġustifikaw żieda fil-prezzijiet irrikordjati għall-kwalitajiet ta’ referenza elenkati fl-Anness li jinsab mar-Regolament tal-Kummissjoni (KEE) Nru 1503/96 [5], kif l-aħħar emendat bir-Regolament (KE) No 1403/97 [6]; billi din iż-żieda tista’ tiġi stmata f’kull żmien mill-Kummissjoni; billi dak ir-Regolament għandu għalhekk jiġi emendat; Billi l-Kumitat ta’ Ġestjoni għaċ-Ċereali ma tax opinjoni fil-limitu ta’ żmien iffissat mill-President, ADOTTAT DAN IR-REGOLAMENT: Artikolu 1 L-Anness I li jinsab mar-Regolament (KE) Nru 1503/96 huwa mibdul bl-Anness li jinsab ma’ dan ir-Regolament. Artikolu 2 Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fit-22 ta’ Diċembru 1998. Għall-Kummissjoni Franz Fischler Membru tal-Kummissjoni [1] ĠU L 329, tat-30.12.1995, p. 18. [2] ĠU L 265, tat-30.9.1998, p. 4. [3] ĠU L 104, tat-22.4.1997, p. 12. [4] ĠU L 194, ta’ l-10.7.1998, p. 5. [5] ĠU L 189, tat-30.7.1996, p. 71. [6] ĠU L 194, tat-23.7.1997, p. 2. -------------------------------------------------- ANNESS " “ANNESS I | Ross Indika | Ross Japonica | | Bil-qoxra | Midħun | Bil-qoxra | Midħun | Kodifika CN | 10062017 10062098 | 10063027 10063048 10063067 10063098 | 100620 barra minn 10062017 10062098 | 100630 barra minn 10063027 10063048 10063067 10063098 | Kwalitàta' referenza | Ross tawwali US 2/4/73 Ross tawwali US imsaħħan 1/4/88 | Thai 100 % B | US Gulf medium grain | Oriġini | USA | Tajlandja | USA | USA | Stage | cif loose ARAG | cif loose ARAG | cif loose ARAG | cif loose ARAG | " --------------------------------------------------
Official Journal L 046 , 20/02/2003 P. 0006 - 0006



Ir-Regolament tal-Kunsill (KE) Nru 313/2003 tat-18 ta' Frar 2003 li jestendi r-Regolament (KE) Nru 310/2002 dwar ċerti miżuri restrittivi fir-rigward taż-Żimbabwe IL-KUNSILL TA' L-UNJONI EWROPEA, Wara li ikkonsidra t-Trattat li jistabbilixxi l-Komunità Ewropea, u b'mod partikolari l-Artikoli 60 u 301 tieghu, Wara li ikkonsidra l-Posizzjoni Komuni tal-Kunsill 2003/115/PESK tat-18 ta' Frar 2003 li temenda u testendi l-Posizzjoni Komuni 2002/145/PESK dwar miżuri restrittivi kontra ż-Żimbabwe [1], Wara li ikkonsidra l-proposta mill-Kummissjoni, Billi: (1) Ir-Regolament (KE) Nru 310/2002 tat-18 ta' Frar 2002 dwar ċerti miżuri restrittivi għar-rigward taż-Żimbabwe [2] jiskadi fl-20 ta' Frar 2003 u l-Artikolu 13 ta' dak ir-Regolament jaħseb b'mod espliċitu għall-possibbilta' ta' tiġdid (2) Kien hemm aktar deterjorament tas-sitwazzjoni fiż-Żimbabwe, fejn qed ikomplu jseħħu vjolazzjonijiet serji tad-drittijiet tal-bniedem u tal-liberta' ta' l-opinjoni, assoċjazzjoni u laqgħat paċifiċi. (3) Għal din ir-raġuni, il-Posizzjoni Komuni 2003/115/PESK taħseb għal estensjoni sa' l-20 ta' Frar 2004 tal-miżuri restrittivi previsti bil-posizzjoni Komuni 2002/145/PESK tat-18 ta' Frar 2002 dwar miżuri restrittivi kontra ż-Żimbabwe [3]. B'mod partikulari dawk il-miżuri jinkludu l-iffriżar ta' fondi, assi finanzjarji jew riżorsi ekonomiċi ta' membri individwali tal-gvern u persuni naturali jew legali assoċjati magħhom kif ukoll projbizzjoni fuq l-esportazzjoni ta' tagħmir li jista' jintuza għar-ripressjoni interna, u projbizzjoni fuq pariri tekniċi, għajnuna jew taħriġ relatat ma' attivitajiet militari. (4) Konsegwentement, ir-Regolament (KE) Nru 310/2002 jeħtieġ jiġi estiż għal tnax-il xahar ieħor, ADOTTA DAN IR-REGOLAMENT: Artikolu 1 Il-perjodu ta' l-applikazzjoni tar-Regolament (KE) Nru 310/2002 jiġi estiż bi tnax-il xahar, jiġifieri, sa' l-20 ta' Frar 2004, ħlief jekk l-applikazzjoni tiegħu tiġi imtawwla aktar. Artikolu 2 Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċjali ta' l-Unjoni Ewropea. Għandu japplika mill-21 ta' Frar 2003. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, it18 ta' Frar 2003. Għall-Kunsill Il-President N. Christodoulakis [1] Ara l-paġna 30 ta' dan il-Ġurnal Uffiċjali. [2] ĠU C 50, tal-21.2.2002, p. 4. Regolament kif emendat l-aħħar bir-Regolament tal-Kummissjoni (KE) Nru 1643/2002 (ĠU C 247, ta' l-14.9.2002, p. 22). [3] ĠU C 50, tal-21.2.2002, p. 1. Pożizzjoni Komuni kif emendata l-aħħar bid-Deċiżjoni tal-Kunsill Nru 2002/754/CFSP (ĠU C 247, ta' l-14.9.2002, p. 56). --------------------------------------------------
2.

Għall-finijiet ta’ dan l-Anness, iż-żona ġeografika li ġejja għandha tapplika: (a) Kattegat (ICES Diviżjoni IIIa n-nofsinhar), Skagerrak u l-Baħar tat-Tramuntana (ICES Diviżjoni IVa, b, ċ IIIa tramuntana u IIa KE) l-Punent ta’ l-Iskozja (ICES Diviżjoni VIa), Il-Kanal ta’ l-Lvant (ICES Diviżjoni VIId) u Il-Baħar Irlandiż (ICES Diviżjoni VIIa). (b) Għal bastimenti notifikati lill-Kummissjoni li huma mgħammra b’sistemi xierqa ta’ monitoraġġ tal-bastimenti, id-definizzjoni li ġejja għaż-żona tal-Punent ta’ l-Iskozja, (ICES Diviżjoni VIa) għandha tapplika: ICES Diviżjoni VIa eskluża dik il-parti li tinsab fuq in-naħa tal-punent ta’ linja miġbuda billi tgħaqqad b’mod sekwenzjali b’linji dritti l-koordinati ġeografiċi li ġejjin: 60o 00’ N, 04o 00’W 59o 45’ N, 05o 00’W 59o 30’ N, 06o 00’W 59o 00’ N, 07o 00’W 58o 30’ N, 08o 00’W 58o 00’ N, 08o 00’W 58o 00’ N, 08o 30’W 56o 00’ N, 08o 30’W 56o 00’ N, 09o 00’W 55o 00’ N, 09o 00’W 55o 00’ N, 10o 00’W 54o 30’ N, 10o 00’W.
61

Point 1 of the table annexed to Regulation (EC) No 2855/2000 (ĠU L 332, 28.12.2000, p. 41)

6104 63 90
2.

Għandu jiddaħħal l-Artikolu 71a li ġej: “Artikolu 71a Applikazzjoni tat-tnaqqis 1. L-ammont tal-pagament li għandu jingħata lill-bidwi skont skema ta’ appoġġ elenkata fl-Anness I għar-Regolament (KE) Nru 1782/2003 għandu jiġi kkalkulat mill-Istati Membri abbażi tal-kundizzjonijiet stabbiliti fl-iskema ta’ appoġġ inkwistjoni, fejn jitqiesu, jekk ikun meħtieġ, il-qbiż fil-limitu tal-erja bażika, tal-erja massima garantita, jew tal-għadd tal-annimali intitolati jibbenefikaw mill-primjums. 2. Għal kull skema ta’ għajnuna, it-tnaqqis jew l-esklużjonijiet minħabba l-irregolaritajiet, sottomissjonijiet tard, nuqqas ta’ dikjarazzjonijiet ta’ ħbula tal-art, qbiż tal-limiti baġitarji, il-modulazzjoni, id-dixxiplina finanzjarja u n-nuqqas ta’ rispett ta' kundizzjonalità għandhom isiru, jekk ikun meħtieġ, bil-mod u s-sekwenza li ġejjin: (a) it-tnaqqis jew l-esklużjonijiet stipulati fil-Kapitolu I tat-Titolu IV jew, jekk ikun il-każ, dawk stipulati fl-Artikolu 138 tar-Regolament (KE) Nru 1973/2004, għandhom jiġu applikati fir-rigward ta' irregolaritajiet; (b) l-ammont li jirriżulta mill-applikazzjoni tal-punt (a) għandu jservi bħala bażi għall-kalkolu ta’ kwalunkwe tnaqqis li għandu jiġi applikat f'każ ta’ sottomissjonijiet tard skont l-Artikoli 21 u 21a ta’ dan ir-Regolament; (c) l-ammont li jirriżulta mill-applikazzjoni tal-punt (b) għandu jservi ta’ bażi għall-kalkolu ta’ kwalunkwe tnaqqis li għandu jiġi applikat f’każijiet ta’ nuqqas ta’ dikjarazzjoni ta’ ħbula tal-art agrikola skont l-Artikolu 14(1a) ta’ dan ir-Regolament; (d) fir-rigward tal-iskemi ta’ għajnuna elenkati fl-Anness I għar-Regolament (KE) Nru 1782/2003 li għalihom hemm iffissat limitu baġitarju skont l-Artikoli 64(2), 70(2), 71(2) u 143b(7) ta’ dak ir-Regolament, l-Istat Membru għandu jgħodd it-total tal-ammonti li jirriżultaw mill-applikazzjoni tal-punti (a), (b) u (c). Għal kull waħda minn dawn l-iskemi ta’ għajnuna, għandu jiġi ddeterminat koeffiċjent billi l-ammont tal-limitu baġitarju inkwistjoni jiġi diviż bis-somma tal-ammonti li jissemmew fl-ewwel subparagrafu. Jekk il-koeffiċjent li jirriżulta jkun ogħla minn 1, għandu jiġi applikat koeffiċjent ekwivalenti għal 1. Sabiex jiġi kkalkulat il-pagament li għandu jingħata lill-bidwi individwali skont l-iskema ta’ għajnuna li għaliha hemm iffissat limitu baġitarju, l-ammont li jirriżulta mill-applikazzjoni tal-punti (a), (b) u (c) għandu jiġi mmultiplikat bil-koeffiċjent iddeterminat fit-tieni subparagrafu; (e) it-tnaqqis minħabba l-modulazzjoni stipulata fl-Artikolu 10 tar-Regolament (KE) Nru 1782/2003 u, skont kif ikun il-każ, skont ir-Regolament tal-Kummissjoni (KE) Nru 1655/2004 (4), kif ukoll it-tnaqqis minħabba d-dixxiplina finanzjarja stipulata fl-Artikolu 11 tar-Regolament (KE) Nru 1782/2003, għandu jiġi applikat għall-ammont tal-pagament li jirriżulta mill-applikazzjoni tal-punti (a), (b), (c) u (d); (f) l-ammont tal-pagament li jirriżulta mill-applikazzjoni tal-punt (e) għandu jservi bħala l-bażi għall-kalkolu ta’ kull tnaqqis li għandu jiġi applikat għan-nuqqas ta’ rispett ta' kundizzjonalità skont il-Kapitolu II tat-Titolu IV ta’ dan ir-Regolament.
(4)

M. Moussa Cisse (alias Mamadee Kamara). Data tat-twelid: (a) 24.12.1946, (b) 14.12.1957, (c) 26.6.1944, (d) 26.7.1946, (d) 24.12.1944. Passaporti: (a) Passaport Diplomatiku Liberjan: D001548-99, (b) Passaport Ordinarju Liberjan 0058070 (validu 10/01/00–09/01/05; isem: Mamadee Kamara, data tat-twelid: 26.7.1946, post tat-twelid: Gbarnga, Bound County); (c) Passaport Diplomatiku Liberjan 001546 (validu 01/08/99–30/08/01, data tat-twelid: 24.12.1944, post tat-twelid: Ganta, Nimba County); Passaport Diplomatiku Liberjan D/000953-98. Tagħrif ieħor: Eks-Kap tal-Protokoll Presidenzjali. President tal-Mohammad Group of companies.